На основу члана 115. Статута Општине Владичин Хан („Службени гласник Града Врања“ број 4/19 и 28/22), члана 25. и 26. Одлуке о јавним расправама(„Службени гласник Града Врања“ број 13/19), Општинско веће Општине Владичин Хан упућује дана 27.06.2023. године

**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ**

**О НАЦРТУ ПЛАНА ЈАВНОГ ЗДРАВЉА ОПШТИНЕ ВЛАДИЧИН ХАН 2023-2028 ГОДИНЕ**

Општинско веће Општине Владичин Хан позива све заинтересоване грађане Општине Владичин Хан, правна лица са територије Општине Владичин Хан, средства јавног обавештавања и друге субјекте да учествују на јавној расправи о нацрту Плана јавног здравља општине Владичин Хан 2023-2028 година и да дају примедбе, предлоге и сугестије на наведени нацрт акта путем електронске поште на адресу info@vladicinhan.org.rs или у писаном облику преко писарнице Општинске управе Општине Владичин Хан почев од 28.06.2023. године па најкасније до 12.07.2023. године до 12,00 часова.

Отворени састанак о предложеном нацрту Одлуке о изменама и допунама Одлуке о буџету Општине Владичин Хан за 2023. годину ће се одржати дана **13.07.2023. године (четвртак) у 08,00 часова у великој сали Општине у Владичином Хану.**

Саставни део овог јавног позива је Програм јавне расправе и текст Нацрта Плана јавног здравља општине Владичин Хан 2023-2028 године

Нацрт Плана јавног здравља општине Владичин Хан 2023-2028 године стављен је на увид и доступан је јавности на сајту Општине Владичин Хан и у Услужном центру Општинске управе Општине Владичин Хан.

**OПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-70/3/23-III**

 **ЗАМЕНИК ПРЕДСЕДНИКА,**

 **Владимир Костић**